ફિલ્મ શૂટ કરવાના અનુભવો વાગોળતા લતેશ શાહ કહે છે કે ફિલ્મના કલાકારોને ખાસ એક મેન્ટલ એસાયલમમાં પાંત્રીસ દિવસ લઇ જવામાં આવ્યા હતા જેથી એમને જાતઅનુભવ થાય અને ફિલ્મ પર તેની ઘેરી અસર પડે. સુજાતા મહેતા જે રીતે નાટકમાં પોતાના રોલમાં ઓતપ્રોત થઇ જતા એ જ તેઓ ફિલ્મના શૂટિંગ દરમ્યાન પણ કરે અને એમની માનસિક હાલત પર કોઈ અસર ન પડે તેની ચિંતા શરૂઆતમાં પોતાને હતી તેમ લતેશભાઈએ જણાવ્યું પરંતુ બાદમાં બધું યોગ્યરીતે થવા લાગ્યું.